Diari Oficial de la Generalitat Valenciana


Sumari del DOGV 9944, del 25-09-2024 (2024/9426)

RESOLUCIÓ de 24 de juliol de 2024, de la Presidència de la Generalitat, de modificació de la Resolució de 24 de novembre de 2023, de la Presidència de la Generalitat, de concessió de les ajudes convocades per la Resolució de 30 de maig de 2023, del President de la Generalitat, dirigides a finançar el manteniment, conservació, millora i promoció de les senderes homologades (GR®, PR® i SL®) existents en municipis amb el risc de despoblament i en altres entitats locals, en l'àmbit de la Comunitat Valenciana, en el marc del Pla de recuperació, transformació i resiliència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9944

Data del DOGV
:   25-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9426

CVE
:   BXZX-P-0973-7676

Data del document
:   24-07-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * via rural

Mitjançant la Resolució de 30 de maig de 2023, del President de la Generalitat, es van aprovar les bases reguladores de les ajudes dirigides a finançar el manteniment, conservació, millora i promoció de les senderes homologades (GR®, PR® i SL®) existents en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència (DOGV núm. 9168, de 15.06.2023).

Per la mateixa resolució es van convocar les citades ajudes. El procediment de concessió va ser en règim de concurrència competitiva.

L'Ajuntament de Bejís, en data d'11 d'octubre de 2023, va presentar sol·licitud d'ajuda per a finançar l'execució d'una sèrie d'actuacions sobre les senderes GR 231, GR 7, PR-CV 273, PR-CV 275, SL-CV 52, SL-CV 53, SL-CV 54 i SL-CV 55, per import de 48.239,13 €, en el marc del Pla de recuperació, transformació i resiliència, corresponent a la línia pressupostària S1097000.

Per Resolució de 24 de novembre de 2023, es va dictar la concessió de les ajudes convocades per la Resolució de 30 de maig de 2023, del President de la Generalitat, dirigides a finançar el manteniment, conservació, millora i promoció de les senderes homologades (GR®, PR® i SL®) existents en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència (publicada en el DOGV 9735, de 29.11.2023).

En esta resolució constava l'Ajuntament de Bejís com a beneficiari d'ajuda en la línia S1097000, per import de 26.527,18 €, per a l'execució del projecte «Conservació i millora de diverses senderes homologades».

Publicada la Resolució de 24 de novembre de 2023, l'Ajuntament de Bejís va presentar, en data 20/12/2023, un escrit d'al·legacions contra esta. L'escrit es fonamenta en la discrepància identificada entre el pressupost sol·licitat en la sol·licitud d'ajuda i l'import efectivament concedit segons l'estipulat en l'esmentada resolució.

Sobre la base d'una sèrie d'arguments, l'Ajuntament de Bejís considera que mereix un import major d'ajuda, la qual ha de ser calculada d'acord amb el que es preveu en Resolució de 30 de maig de 2023, del President de la Generalitat, que establix de manera clara que la quantia màxima aplicable a senderes de xicotet recorregut i senderes locals correspon a cadascuna de les senderes individualment considerades. En el cas de Bejís, per comptar amb una sendera de gran recorregut GR, dos senderes de xicotet recorregut (PR) i quatre senderes locals, li haurien de correspondre 20.000 € pel GR, 12.000 per cada PR (24.000) i 7.000 per cada SL (28.000), com a màxim, i, si no és el cas, especificar per a quina sendera es concedix l'ajuda.

Vista la Resolució del director general d'Administració Local de data 28 de maig de 2024, contra el recurs interposat per l'Ajuntament de Bejís contra la resolució del 24 de novembre de 2023, que establix les ajudes concedides destinades a finançar activitats relacionades amb el manteniment, conservació, mejora i promoció de les senderes homologades, en la qual s'estima el recurs, i es modifica la quantia concedida, havent de ser 48.239,13 euros, per a l'actuació sobre la línia pressupostària S1097000 en les senderes GR 231, GR 7, PR-CV 273, PR-CV 275, SL-CV 52, SL-CV 53, SL-CV 54 i SL-CV 55.

Per tot això, en virtut del que es preceptua en la base desena, apartat primer, de la Resolució de 30 de maig de 2023, del President de la Generalitat, per la qual es delega en la persona titular de la direcció general competent en matèria de despoblament la facultat de dictar la resolució de concessió de les subvencions, i a la vista de la proposta motivada de resolució formulada pels servicis tècnics de l'esmentada direcció general,

RESOLC

*Primer*

Modificar la Resolució de 24 de novembre de 2023, en relació a l'ajuda concedida a l'Ajuntament de Bejís, i queda la redacció com seguix:

On diu:

|  |  |  |
| --- | --- | --- |
| Bejís | Conservació i millora de diverses senderes homologades | 26.527,18 € |

  

Ha de dir:

|  |  |  |
| --- | --- | --- |
| Bejís | Conservació i millora de les senderes GR 231, GR 7, PR-CV 273, PR-CV 275, SL-CV 52, SL-CV 53, SL-CV 54 i SL-CV 55 | 48.239,13 € |

  

El finançament de la subvenció es manté amb càrrec al Mecanisme de recuperació i resiliència (MRR), i esta s'incardina en el PRTR.

*Segon*

L’Ajuntament de Bejís haurà de complir les obligacions establides tant en l'article 14 de la Llei 38/2003, de 17 de novembre, general de subvencions, com en la base quinta de la Resolució de 30 de maig de 2023, del President de la Generalitat, per la qual s'aproven les bases reguladores de les ajudes, i es convoquen estes subvencions.

*Tercer*

El termini màxim per a l'execució de les actuacions objecte de les subvencions serà de dotze mesos des de la data de notificació de la present resolució de concessió.

*Quart*

La justificació de la subvenció anirà dirigida a la direcció general amb competències en matèria de despoblament en el termini de tres mesos des de la data màxima d'execució prevista en l'apartat tercer d'esta resolució, i sempre abans del 30 de novembre de 2025.

S'haurà de realitzar en la forma estipulada en l'apartat onzé de la resolució de convocatòria, i ateses les actuacions i gastos subvencionables recollits en la base onzena de la Resolució de 30 de maig de 2023, del President de la Generalitat, per la qual s'aproven les bases reguladores de la present convocatòria.

Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar de l'endemà de la publicació; igualment podrà interposar-s'hi directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació, de conformitat amb el que es preveu en l’article 46 de la Llei 29/1998, de 13 de juliol, reguladora de la Jurisdicció contenciosa administrativa.

  

València, 24 de juliol de 2024

(p. d. Resolució 30.05.2023; DOGV 9618, 15.06.2023)

José Antonio Redorat Fresquet

Director general d'Administració Local